পোকাদের দলনেতা গণমাধ্যমকে চ্যালেঞ্জ ছুঁড়ে বলেছেন, ‘ব্রাজিলিয়ান গম আমরা বংশ পরম্পরায় খেয়ে আসছি। আমাদের কোনো সমস্যা হচ্ছে না। এই গম যদি খেতে মজাই না হতো, তাহলে আমরা এই গম খেতাম না। মানুষের মতো আমাদের এত অভাব নেই। আমাদের একটা প্রেস্টিজও আছে।’ তবে বেশি চুদুরবুদুর করলে গম খাওয়া ছেড়ে দিবে বলেও হুমকি দিয়েছেন গমখেকো পোকামাকড়রা। তারা বলছে, ‘যত দোষ নন্দ ঘোষ। শুধু কী গমেই পোকা থাকে নাকি। আমাদের দূর সম্পর্কের আত্মীয়রা তো আমদানি করা চালের ভেতরে বসবাস করছে, তা কারো চোখে পড়ছে না।’ বাংলাদেশি গণমাধ্যম বাড়াবাড়ি করছে বলেও অভিযোগ করা হয়।